شەفەق نیوز/ وەزارەت ناوخۆی هەرێم کوردستان بڕیاردا سیستم مووڵەت ئەلیکتڕۆنی وەکار بارێد ئەرا گواستنەوەی ناونی چوار پارێزگاگەی هەولێر ، سلێمانی ، دهۆک و هەڵەبجە وهەمیش وەل دوو ئیدارە سەروەخوەیەگە ''راپەڕین'' و ''گەرمیان''.وەزارەتەگە لە بەیاننامەیگ وت: هەرچەن دەسەڵات وە پارێزگارەگان دریاگە، داوا لەلیان کرد وە سیستم مووڵەت ئەلیکتڕۆنی لە خاڵەگان وەکارباریەێد وە شیوەیگ رێکخریاگ و لە چوارچیوەی ریکارە تەندروسیەگان. بەیاننامەگە وتیش: ئەرا گواستنەوە ناونی پارێزگاگان فرە ئاسانکاری ئەرا هاووڵاتیەیل پێشکەش کریا و لەڕی سیستم ئەلیکتڕۆنی مووڵەت وەرگرن.بەیاننامەگە هەمیش وت: ئەرا پڕەوکردن لیست مووڵەتە ئەلیکتڕۆنیەگە، هاووڵاتیەیل توێنن سەردان ماڵپەڕ فەرمی وەزارەت ناوخۆ بکەن لە ساعەت نۆی شەوەکی تا ساعەت دوو دویای نیمەڕوو.و ئەیەیش ناونشان ئەلیکتڕۆنی پڕەوکردن لیستەگەس: https://moi.gov.krd/tregapidan/
